open-index/open-wikipedia-markdown huggingface dataset:
Borna Renduličs

**Borna Renduličs** (; dzimis ) ir horvātu hokejists, malējais uzbrucējs, Horvātijas hokeja izlases dalībnieks. Pašlaik (2020) Renduličs pārstāv Zviedrijas hokeja līgas komandu *[[Örebro HK]]*.

Viņš ir pirmais Horvātijā dzimušais un uzaugušais hokejists, kurš spēlējis NHL.

## Spēlētāja karjera
Profesionāļa karjeru Renduličs sāka 2006.—07. gada sezonā, kad debitēja Zagrebas "Medveščak" rindās. Nākamās sezonas vidū hokejists pārcēlās uz Somiju, kur vairākus nākamos gadus spēlēja tās junioru līgās. 2010.—11. gada sezonā Renduličs tika izīrēts "Medveščak" vienībai, savukārt 2011.—12. gada sezonā trīs spēles hokejists aizvadīja arī SM līgas kluba Pori "Ässät" rindās.

2012. gada maijā uzbrucējs pievienojās SM līgas vienībai Hemēnlinnas HPK. Tās sastāvā hokejists aizvadīja nākamās divas sezonas, taču tad noslēdza līgumu ar NHL vienību Kolorādo "Avalanche". 2014. gada 9. decembrī Renduličs pirmo reizi tika izsaukts uz "Avalanche" komandu un debitēja NHL. Viņš kļuva par pirmo Horvātijā dzimušo un uzaugušo hokejistu, kurš spēlējis NHL. Sezonas gaitā "Avalanche" rindās Renduličs aizvadīja 11 spēles, pārējo sezonu spēlējot AHL. 2015.—16. gada sezonā NHL hokejists aizvadīja vien trīs spēles. Vasarā noslēdza viena gada līgumu ar Vankūveras "Canucks" un arī nākamo sezonu uzsāka AHL. Sezonas gaitā "Canucks" rindās aizvadīja vienu spēli.

2017.—18. gada sezonu uzsāka SM līgas vienībā Lahti "Pelicans", taču sezonas gaitā pārcēlās uz KHL, pievienojoties Podoļskas "Vityaz" rindām. 2019.—20. gada sezonā spēlēja Vācijas hokeja līgas klubā Manheimas "Adler".

## Ārējās saites
Čehova (Sahalīnas apgabals)

**Čehova** () ir ciems (no 1947. līdz 2004. gadam — pilsēta) Krievijā, Sahalīnas apgabala Holmskas rajonā. Izvietojusies Sahalīnas salas dienvidrietumos Tatāru šauruma krastā 129 km no apgabala centra Južnosahaļinskas un 44 km no rajona centra Holmskas.

## Vēsture
Apdzīvotā vieta dibināta pēc 1905. gada ar nosaukumu **Noda** (, *Noda*). Pēc 2. pasaules kara 1947. gadā pilsētu pārdēvēja par godu rakstniekam Antonam Čehovam, kurš 19. gadsimta beigās bija apmeklējis Sahalīnu. Pilsētā tika uzbūvēti vairāki rūpniecības uzņēmumi, tajā skaitā kuģu remonta rūpnīca un celulozes kombināts. Pēc šo pilsētu veidojošo uznēmumu likvidēšanas 2004. gadā Čehovai tika atņemts pilsētas statuss.

## Atsauces

## Ārējās saites
Autoceļš P135

|}
|}

**P135** autoceļš **Priekule—Vaiņode** ir Latvijas reģionālais autoceļš, kas savieno autoceļu P114 Priekulē ar Vaiņodi. Autoceļš ir  garš un visā garumā klāts ar asfaltbetona segumu. Ceļš šķērso Dienvidkurzemes novadu.

Līdz 2014. gada oktobrim autoceļš Priekule—Vaiņode bija vietējās nozīmes autoceļš **V1212**, bet ar 2014. gada 14. oktobra Ministru kabineta noteikumiem Nr. 617 ceļš tika pārdēvēts par reģionālo autoceļu **P135**.

## Apdzīvotās vietas pie autoceļa
* Priekule
* Kalnenieki
* Auguste
* Vaiņode

## Atsauces
Autoceļš V11

|}
|}

**V11** autoceļš **Dzilnuciems—Piņķi** bija Latvijas vietējais autoceļš, kas savienoja autoceļu A9 pie Dzilnuciema ar autoceļu A5 pie Piņķiem. Autoceļa kopējais garums bija  un tas visā garumā klāts ar asfaltbetona segumu. Ceļš šķērsoja Mārupes novada Babītes pagastu. 2012. gada 27. jūnijā ar Ministru kabineta noteikumiem Nr. 420 ceļš tika svītrots no valsts autoceļu sarakstiem.

## Atsauces
2. Kinoakadēmijas balva

**2. Kinoakadēmijas balva** tika pasniegta  Losandželosas viesnīcā *[[Ambassador Hotel]]*. Balvu pasniegšanas ceremonija tika pārraidīta pa radio. Ceremoniju rīkoja Kino mākslas un zinātnes akadēmija, un nominācijām tika izvirzītas filmas, kas izlaistas laika posmā no 1928. gada 1. augusta līdz 1929. gada 31. jūlijam.

Tā kā ceremonija notika astoņus mēnešus pēc filmu atlases perioda beigām, tika nolemts, ka 3. Kinoakadēmijas balva notiks 1930. gada novembrī, lai pēc iespējas pietuvinātu ceremonijas laiku izlaisto filmu atlases nobeigumam. Tādējādi 1930. gads ir vienīgais gads, kurā notika divas balvu pasniegšanas ceremonijas.

Otrajā ceremonijā salīdzinājumā ar pirmo tika ieviestas vairākas izmaiņas. Galvenā izmaiņa bija tāda, ka iepriekš netika izziņoti balvu ieguvēji. Arī nomināciju skaits tika samazināts no divpadsmit uz septiņām.

2. Kinoakadēmijas balva ir unikāla ar to, ka nebija nekādu oficiālu nomināciju, tikai uzvarētāji. Šajā sarakstā iekļautie balvu nominanti ir apkopoti no tiesnešu atskaitēm.

*[[The Divine Lady]]* ir vienīgā reize Kinoakadēmijas balvu vēsturē, neskaitot pirmo balvu, jo tur atšķīrās nominācijas, kad balvu par filmu ieguva režisors, bet pati filma nebija izvirzīta "Labākās filmas" nominācijai.

Tāpat šī ir vienīgā reize, kad neviena filma neieguva vairāk par vienu balvu.

## Balvu un nomināciju saraksts

## Atsauces
Maltas pilsētu uzskaitījums

[200px|thumbnail|[Maltas novietojums Eiropā]]
Šajā uzskaitījumā apkopotas **[[Malta]]s pilsētas**.

Maltas pilsētas salīdzinot ar citu valstu pilsētām ir mazas, vai pat ļoti mazas. Tomēr daļa no kopienām tradicionāli tiek uzskatītas par pilsētām (), lai gan nav būtiskas atšķirības starp pilsētām un ciemiem. Malta ir sadalīta 68 vietējās padomēs (*kunsilli lokali*).

## Uzskaitījums

## Karte

## Galerija

## Atsauces
Raundas alu boa

**Raundas alu boa**, arī **alu boa** (*Bolyeria multocarinata*) ir, iespējams, izmirusi Maskarēnu žņaudzējčūsku dzimtas suga, kas endēma Maurīcijai. Vienīgā ģints ***Bolyeria*** pārstāve. Pēdējo reizi redzēta Raundas salā 1975. gadā.

## Izskats
Garums sasniedza aptuveni 1 m, iespējams līdz 1,40 m. Mugurpuse gaiši brūna ar tumšiem un sārtiem plankumiem, vēders tumšāks. Galva garena un šaura. Dzīvoja cieši līdzās Raundas salas boa.

## Izplatība un populācija
Izzudusi no Ganerskveinas un Flatas saliņām, kuras atrodas starp Maurīcijas cietzemes daļu un Raundu. Raundā savulaik bija mēreni bieži izplatīta suga, taču jau ap 1949. gadu alu boa tur bija kļuvusi reta. Viena boa tika atrasta 1960. gados un 1970. gadu sākumā. Pēdējo reizi redzēta 1975. gadā, neraugoties uz intensīviem sugas meklējumiem, kas ietver arī augsnes un augāja rakšanu. Lai arī izredzes nav lielas, dokumentēts rīcības plāns sugas jaunatklāšanas gadījumā.

## Dzīvesveids
Apdzīvoja cietkoku mežus un palmu savannas. Acīmredzot, pārtika no ķirzakām. 

## Izzušana
Izzušanas cēlonis bija 1840. gadā Raundā ievestās kazas un truši. Šie zālēdāji noganīja nelielās salas veģetāciju, izraisot eroziju vulkāniskajās nogāzēs un izpostot palmu audzes, kas kalpoja čūskām par patvērumu. 1982. gadā Darela zoodārza Rāpuļu un abinieku saglabāšanas centra pārzinis Kventins Bloksāms atrada mazu Raundas alu boa nomesta ādas fragmentu. Viņš tolaik vēl pieļāva, ka atradums varētu liecināt par izdzīvojušiem sugas īpatņiem.

## Ārējās saites

* Round Island splitjaw snakes, attēli

## Atsauces
Ozjorska

**Ozjorska** () var būt:
* Ozjorska — pilsēta Krievijas Čeļabinskas apgabalā
* Ozjorska — pilsēta Krievijas Kaļiņingradas apgabalā
Boriss Morukovs

**Boriss Morukovs** (*Борис Владимирович Моруков*; dzimis , miris ) bija Krievijas kosmonauts, ārsts, zinātnieks.

## Biogrāfija
Boriss Morukovs dzimis Maskavā. 1973. gadā pabeidza Pirogova 2. Maskavas medicīnas institūtu (tagad Maskavas medicīnas universitāte). 1979. gadā viņš ieguva medicīnas zinātņu doktora grādu kosmiskās, aviācijas un jūras medicīnas specialitātē.

1978. gadā Morukovs sāka darbu Krievijas Zinātņu akadēmijas Medicīnas bioloģisko zinātņu institūtā (IMBP) kā zinātniskais darbinieks. No 1984. gada — vecākais zinātniskais darbinieks.

1989. gada 25. janvārī Boriss Morukovs apstiprināts par kosmonauta pētnieka kandidātu. Paralēli kosmonauta sagatavošanas kursiem viņš bija arī IMBP metabolisma un imunitātes laboratorijas vadītājs. 1995. gadā viņš kļuva par IMBP homeostatisko regulāciju fizioloģijas nodaļas vadītājs. Gatavojoties kosmiskajiem lidojumiem kā ārsts Morukovs papildus apguva kardioloģiju, gastroentroloģiju, otorinolaringoloģiju, stomatoloģiju, oftalmoloģiju un pneimokardiālu reanimāciju. 1995. gadā viņš padziļināti apguva pirmās medicīniskās palīdzības kursu. 1996. gadā padziļināti apguva endokrinoloģiju un hematoloģija hematoloģiju.

1999. gadā Morukovs Kenedija kosmosa centrā ASV izgāja astronautu sagatavošanas kursu.

Borisa Morukova vienīgais kosmiskais lidojums notika 2000. gada septembrī kā misijas speciālistam kosmoplāna *[[Atlantis (kosmoplāns)|Atlantis]]* lidojumā *[[STS-106]]* uz Starptautisko kosmosa staciju.

No 2009. līdz 2011. gadam Morukovs bija Marsa ekspedīcijas simulācijas eksperimenta *[[Mars-500]]* direktors.

## Ārējās saites

* Biogrāfiskie dati cosmoworld.ru
Sudānas mārciņa

**Sudānas mārciņa** (; *Junaih Sudani*) ir Sudānas naudas vienība. To līdz Dienvidsudānas mārciņas pilnīgai ieviešanai izmanto arī Dienvidsudānā. Uz banknotēm un monētām ir naudas vienības nosaukums gan arābu, gan angļu valodā.

## Atsauces
Metiltestosterons

**Metiltestosterons** ir sintētiskais steroīdais hormons ar androgēnām īpašībām. Ķīmiski tas ir testosterona metilatvasinājums (metilgrupa pievienota steroīda "skeleta" 17. pozīcijā, blakus hidroksilgrupai). Metiltestosterons ir bezkrāsaini, acetonā un etanolā šķīstoši kristāli. Ūdenī praktiski nešķīst.
 
## Izmantošana
Lieto perorāli kā sintētisku aizvietotāju testosteronam. Izmanto vīriešu dzimumdziedzeru hipofunkcijas ārstēšanai, krūts vēža ārstēšanai sievietēm; aizvietotājterapijai pamatpreparāta izvēles laikā. Ir dažādi blakusefekti (ginekomastija, asinsspiediena paaugstināšanās; iespējama dzelte). Tā kā metiltestosterona lietošana palielina fizisko spēku un izturību, tas ir populārs dopings un vairumā valstu nav brīvā pārdošanā.

## Atsauces
Bosnija

[235px|thumbnail|Bosnija ir aptuveni 80% no Bosnijas un Hercegovinas valsts (gaiši dzeltenā krāsā; oranžā krāsā ir neskaidra robeža ar [Hercegovina|Hercegovinu sarkanīgajā krāsā)]]
**Bosnija** (, ) ir ģeogrāfisks un vēsturisks Bosnijas un Hercegovinas ziemeļu reģions, kas veido 80% no visas valsts (pārējo valsti veido Hercegovina). Bosnija nav oficiāla administratīvā iedalījuma vienība. Nereti ar terminu ‘Bosnija’ apzīmē visu valsti. Bosnijas teritorijā stiepjas Dināru kalniene.

## Ārējās saites
Pēteris Greste

**Pēteris Greste** (, dzimis  Sidnejā) ir latviešu izcesmes žurnālists, Austrālijas un Latvijas pilsonis. Latvija kopā ar citām Rietumvalstīm aktīvi iesaistījās cīņā par viņa atbrīvošanu no Ēģiptes cietuma.

## Dzīvesgājums
Dzimis 1965. gadā Sidnejā Otrā pasaules kara bēgļu ģimenē. Viņa vecāmāte kopā ar ģimeni pameta Latviju kara beigās, sākotnēji dodoties bēgļu gaitās uz Vāciju, pēc tam pārceļoties uz Austrāliju.
No 1991. līdz 1995. gadam viņš strādāja Londonā, Bosnijā un Dienvidāfrikā kā *[[Reuters]]*, CNN, WTN un BBC žurnālists. Pirmo reizi Latviju P. Greste apmeklēja 2012. gadā.

Strādājot *[[Al Jazeera English]]* Ēģiptē, viņu 2013. gada 29. decembrī kopā ar vēl diviem šīs raidsabiedrības darbiniekiem aizturēja, un 2014. gada 23. jūnijā piesprieda septiņu gadu cietumsodu. Rietumvalstīs šo spriedumu uzskatja par politiski motivētu.

Ieslodzījuma laikā P. Greste uzzināja, ka viņam ir dubultpilsonība un viņš ir arī Latvijas pilsonis. 2015. gada 1. februārī viņu atbrīvoja no ieslodzījuma un izraidīja no Ēģiptes.

## Atsauces
Eihvalds

**Eihvalds** (*Eichwald*) ir vādu cilmes uzvārds. Cilvēki ar šādu uzvārdu:

* Alfons Eihvalds (1862—1923) — latviešu uzņēmējs un sabiedriskais darbinieks;
* Kārlis Eduards Eihvalds (*Karl Eduard von Eichwald*; 1795—1876) — vācbaltiešu ārsts, dabas pētnieks un paleontologs.
Durbes iela

**Durbes iela** var būt:

* Durbes iela — iela Daugavpilī;
* Durbes iela — iela Jūrmalā;
* Durbes iela — iela Liepājā;
* Durbes iela — iela Rīgā;
* Durbes iela — iela Tukumā;
* Durbes iela — iela Ventspilī.
Abrams Gannibals

**Abrams Gannibals** (; dzimis 1696. gadā, miris ) bija afrikāņu izcelsmes krievu militārais inženieris, ģenerālanšefs. Dzejnieka Aleksandra Puškina vecvectēvs.

1703. gadā osmaņu sagūstīts un aizvests uz Konstantinopoli. Krievijas vēstnieka nopirkts uz atgādāts uz Krieviju, kur kļuva par Pētera I personīgo kalpu. Kristīts 1705. gadā Viļņā. No 1717. līdz 1723. gadam, kad atgriezās Krievijā, mācījās Mecā. Piedalījās karadarbībā Francijas karaļa Luija XV armijas sastāvā.

Pēc Pētera I nāves 1725. gadā, līdz ar Menšikova nostiprināšanos, tika izsūtīts uz Sibīriju. Vēlāk viņam tika ļauts atgriezties.

No 1731. līdz 1735. gadam Pērnavas nocietinājumu komendants. Kļuva par ietekmīgu personu Elizabetes Petrovnas valdīšanas laikā. No 1742. līdz 1752 gadam - Tallinas komendants. No 1756. gada - Krievijas armijas galvenais kara inženieris, vadīja fortikācijas būvju celtniecību. Demobilizējies 1762. gadā.

Nostāsts vēsta, ka Gannibals bija tas, kurš pierunāja Suvorova tēvu atļaut dēlam mācīties kara skolā. Gannibala muiža Sujda bija viena no pirmajām, kas Krievijā plaši ieviesa kartupeļu audzēšanu.

## Ārējās saites
Čeļuskina rags

**Čeļuskina rags** () ir zemesrags Krievijai piederošās Taimiras pussalas ziemeļu galā, Eirāzijas kontinentālās daļas galējais ziemeļu punkts. Zemesragu apskalo Viļkicka šaurums, kas atdala Severnaja Zemļas arhipelāgu no kontinenta un savieno Laptevu jūru ar Karas jūru.

Zemesragu pirmie sasniedza 2. Kamčatkas ekspedīcijas stūrmanis Semjons Čeļuskins un kazaki Feofanovs un Gorohovs 1742. gadā un nodēvēja par **Austrumu-ziemeļu ragu** *(мыс Восточно-Северный)*. Par godu ekspedīcijas simtgadei Krievijas ģeogrāfiskā biedrība zemesragu pārdēvēja tagadējā vārdā. 1878. gadā zemesragu apmeklēja zviedru polārpētnieks Ādolfs Ēriks Nordenšelds, bet pirmais apkuģot to spēja norvēģu polārpētnieks Fritjofs Nansens 1893. gadā. 1932. gadā zemesragā ierīkota polārstacija Misčeļuskina, kuras otro ziemošanu vadīja Ivans Papaņins.

## Atsauces

## Ārējās saites

* Topogrāfiskā karte
Dīters Grau

**Dīters Grau** (*Dieter Grau*; dzimis , miris ) bija vācu raķešu konstruktors, kurš darbojies raķešbūves jomā nacistiskās Vācijas, vēlāk ASV labā.

Otrā pasaules kara laikā Dīters Grau darbojās Vernera fon Brauna grupā, kura izstrādāja raķeti *[[V-2 raķete|V-2]]*. Pēc kara viņš kopā ar citiem vācu speciālistiem nokļuva ASV, kur turpināja darboties raķešbūves jomā.
No 1946. gada Grau piedalījās *V-2* izmēģinājumos. 
1950. gadā vācu raķešu zinātnieku grupa tika pārvietota uz Alabamu, Redstonas Arsenālu. Rezultātā tika izveidota raķete *[[Redstone (raķete)|Redstone]]*.
Vēlāk viņš sāka strādāt NASA Māršala kosmisko lidojumu centrā, kur tika izstrādātas raķetes *[[Saturn I]]* un *[[Saturn V]]*.
1973. gadā Grau atvaļinājās no NASA, bet palika dzīvot Hantsvilā.

## Atsauces
Grau

**Grau** vai **GRAU** var būt:
* GRAU indekss, PSRS / Krievijas bruņojuma kodēto nosaukumu sistēma;
* Dīters Grau (*Dieter Grau*), vācu raķešu konstruktors;
* Roberto Gravs (*Roberto Gabriel Grau*), Argentīnas šahists (1900—1944).
Misčeļuskina

**Fjodorova** *(Объединенная гидрометеорологическая станция имени Е. К. Фёдорова)* vai **Misčeļuskina** () ir Krievijas (agrāk — PSRS) vissezonas polārstacija Arktikā. Izvietojusies Čeļuskina ragā Taimiras pussalas ziemeļos Viļkicka šauruma krastā. Stacija izveidota 1932. gada septembrī Ziemeļu jūras ceļa meteoroloģiskajiem novērojumiem. Klimats arktisks. gada vidējā temperatūra −14,5 °C, siltākais mēnesis ir jūlijs (vidēji +1,5 °C), augstākais — janvāris (vidēji −29,6 °C). Vidējais gaisa mitrums 88%, nokrišņu daudzums — 291 mm. 1983. gada 17. janvārī oficiāli pārdēvēta par godu Jevgēņijam Fjodorovam.

Meteostacijā tiek veikti meteoroloģiskie un hidroloģiskie novērojumi, kā arī ziemeļblāzmas pētījumi.

## Atsauces

## Ārējās saites
* Полярная Почта. Мыс Челюскина (им. Е. К. Фёдорова), ОГМС
Fjodorova

**Fjodorova** var būt:

* Bolvanskijnosas polārstacija
* Misčeļuskinas polārstacija

## Skatīt arī
* Fjodorovs
Glenns Andersons

**Glenns Andersons** (; dzimis  Bērnabijā) ir bijušais kanādiešu hokejists, labās malas uzbrucējs. Karjeras laikā aizvadīja 16 sezonas Nacionālās hokeja līgas klubos Edmontonas "Oilers", Ņujorkas "Rangers", Sentluisas "Blues" un Toronto "Maple Leafs". Andersons ir seškārtējs Stenlija kausa ieguvējs, 2008. gadā uzņemts Hokeja slavas zālē.

## Spēlētāja karjera
Profesionāļa karjeru Andersons sāka 1980.—81. gada sezonā, kuru aizvadīja NHL kluba Edmontonas "Oilers" rindās. Jau savā otrajā sezonā uzbrucējs 80 spēlēs guva 105 punktus, sezonu noslēdzot kā otrs "Oilers" rezultatīvākais spēlētājs aiz Veina Grecka. 1982.—83. gada sezonā Andersons jau bija nostiprinājies kā viens no komandas vadošajiem hokejistiem, taču "Oilers" Stenlija kausa finālsērijā zaudēja Ņujorkas "Islanders" hokejistiem. Turpmākajos gados Andersons kopā ar komandu izcīnīja piecus Stenlija kausa titulus. To komanda paveica 1984., 1985., 1987., 1988. un 1990. gadā.

Pēc 1990.—91. gada sezonas noslēguma "Oilers" vēlējās padarīt komandas sastāvu jaunāku, kā rezultātā Andersons kopā ar Grantu Fūru un Kreigu Berube tika aizmainīti uz Toronto "Maple Leafs". "Maple Leafs" sastāvā uzbrucējs aizvadīja nākamās divarpus sezonas, līdz 1993.—94. gada sezonas vidū nonāca Ņujorkas "Rangers" rindās, kopā ar kuru 1994. gadā izcīnīja savu sesto Stenlija kausa titulu.

1994.—95. gada NHL sezonas lokauta laikā Andersons spēlēja Vācijas hokeja līgas klubā Augsburgas "Panther" un SM līgas vienībā Raumas "Lukko", taču pēc lokauta beigām noslēdza līgumu ar Sentluisas "Blues". 1995.—96. gada sezonu Andersons iesāka Augsburgas kluba sastāvā, taču tad noslēdza līgumu ar Vankūveras "Canucks", kuras sastāvā vēlējās noslēgt savu karjeru. Uzbrucējs gan nevienu spēli "Canucks" rindās neaizvadīja, jo pēc ievietošanas neaizsargāto spēlētāju sarakstā viņa tiesības pārņēma Edmontonas "Oilers". Sezonu Andersons noslēdza Sentluisas "Blues" rindās, taču nākamo sezonu, kas bija pēdējā Andersona karjerā, viņš aizvadīja Šveices hokeja līgas klubā *[[HC Chaux-de-Fonds]]* un Itālijas hokeja līgas vienībā HK Bolcāno.

Kanādas hokeja izlases rindās Andersons izcīnījis zelta medaļas 1984. un 1987. gada Kanādas kausa izcīņā, spēlējis 1980. gada Olimpisko spēļu turnīrā. Izlases rindās spēlējis arī divos Pasaules čempionātos, 1989. gadā kopā ar izlasi izcīnot sudraba medaļas.

## Ārējās saites
Damiens Bruners

**Damiens Bruners** (*Damien Brunner*; dzimis ) ir šveiciešu hokejists, malējais uzbrucējs, Šveices hokeja izlases dalībnieks. Pašlaik (2018) Bruners spēlē Šveices hokeja līgas kluba *[[EHC Biel-Bienne]]* sastāvā.

## Spēlētāja karjera
Profesionāļa karjeru Bruners sāka 2006.—07. gada sezonā Šveices hokeja līgas kluba Klotenes "Flyers" rindās. "Flyers" sastāvā uzbrucējs aizvadīja nākamās divarpus sezonas, līdz 2008.—09. gada sezonas vidū pārcēlās uz citu līgas klubu *[[EV Zug]]*. *[[EV Zug]]* rindās 2011.—12. gada sezonu Bruners noslēdza kā līgas rezultatīvākais spēlētājs, iegūstot arī līgas vērtīgākā spēlētāja titulu.

2012. gada 1. jūlijā Bruners noslēdza viena gada līgumu ar NHL klubu Detroitas "Red Wings". 2012.—13. NHL lokauta dēļ sezonu uzbrucējs iesāka *[[EV Zug]]* sastāvā, taču tad pievienojās "Red Wings", 44 regulārās sezonas spēlēs atzīmējoties ar 26 rezultativitātes punktiem. 2013. gada septembrī uzbrucējs noslēdza divu gadu līgumu ar Ņūdžersijas "Devils". 2014. gada decembrī tika ievietots neaizsargāto spēlētāju sarakstā, neviena komanda Brunera līgumu nepārņēma, kā rezultātā līgums ar viņu tika lauzts. Pāris dienas vēlāk hokejists pievienojās *[[HC Lugano]]*. Lugāno rindās aizvadīja nākamās četras sezonas, līdz 2018. gada maijā noslēdza divu gadu līgumu ar *[[EHC Biel-Bienne]]*.

Šveices hokeja izlases rindās spēlējis 2014. gada olimpisko spēļu turnīrā, kā arī vairākos Pasaules čempionātos.

## Ārējās saites
Andreja Upīša iela (Rēzekne)

**Andreja Upīša iela** ir viena no garākajā Rēzeknes ielām. Sākoties krustojumā ar Latgales ielu, tā iet cauri visam pilsētas Dienvidu rajonam, līdz beidzas netālu no Rēzeknes dienvidu robežas pie neliela meža.
Pašreizējais ielas nosaukums tai dots par godu latviešu rakstniekam, literatūrzinātniekam un politiskajam darbiniekam Andrejam Upītim.

Neskaitot ielas sākumposmu pilsētas vēsturiskajā centrā, kur kvartālos pie krustojuma ar Latgales ielu dominē divstāvu mūra apbūve ar 19. un 20. gadsimta mijā celtām ēkām, tālāk uz dienvidiem izteikti dominē 1 — 1,5 stāvu savrupmājas. Garš ielas vidusposms no Saules ielas līdz Ļermontova ielai ir pilnīgi neapbūvēts. Šajā posmā ielas labajā pusē (virzienā no centra) ir pilsētas robeža, bet kreisajā pusē nelieli apstrādāti sakņu dārzi. Interesants ir ielas posms no Bauskas ielas līdz Saules ielai, kur tā iet pa reljefa pacēlumu visā ielas posma garumā, bet abās ielas pusēs ir sengravām līdzīgas subglaciālas ielejas. Šajā posmā iela no abām pusēm ir salīdzinoši vienmērīgi apbūvēta ar savrupmājām.

20. gadsimta sākumā tās nosaukums bija **Pleikšņu iela**, jo tā veda uz Pleikšņu ciemu. Pašreizējo nosaukumu iela ieguvusi 1948. gadā.

## Ielu savienojumi
A. Upīša iela ir savienota ar šādām ielām:
* Latgales iela (T-veida krustojums)
* Kuldīgas iela (T-veida krustojums)
* Bauskas iela (T-veida krustojums)
* Krimuldas iela (T-veida krustojums)
* F. Varslavāna iela
* Saules iela (T-veida krustojums)
* Ļermontova iela (T-veida krustojums)
* Krāsotāju iela (T-veida krustojums)
* Strēlnieku iela (T-veida krustojums)

## Skatīt arī
* Dienvidu rajons
* Rēzeknes ielas

## Atsauces
Pedro Delgado

**Pedro Delgado Robledo** (; dzimis ), zināms arī kā  **Periko** (), ir bijušais profesionālais Spānijas šosejas riteņbraucējs. Viņš uzvarēja 1988. gada Tour de France, kā arī divas reizes *[[Vuelta a España]]* (1985. un 1989. gadā).

Delgado bija 171 centimetrus garš un svēra 64 kilogramus, kas ļāva viņam būt labam kalnu braucējam ar agresīvu stilu. Tas viņam palīdzēja piesaistīt fanus. Bija dienas, kad viņš veica īpaši veiksmīgus uzbrukumus, bet bieži bija arī kļūdas un neveiksmes, kas lika zaudēt laiku. Viņš bija arī samērā labs individuālais braucējs līdz 1990. gadiem, kad viņam bija grūtības pielāgoties individuālā brauciena velosipēdu tehniskajām izmaiņām.

Viņa spilgtākais sniegums nozīmīgākajās sacensībās bija 1987. gada Tour de France un 1985. gada Vuelta a España, kā arī visā 1989. gada Tour de France. Delgado 1988. gada Tour de France uzrādīja pozitīvas dopinga slēpšanas aģenta probencīda analīzes, bet viņam atļāva turpināt sacensības un viņš netika apsūdzēts dopinga pārkāpumos.

Šobrīd viņš strādā *[[Televisión Española]]* kā riteņbraukšanas sacensību sporta komentētājs.

## Ārējās saites
2015. gada UCI Pasaules tūre

**2015. gada [[UCI Pasaules tūre]]** ir septītā sezona 2009. gadā UCI izveidotajai vērtējuma sistēmai. Sezona sākās ar atklāšanas posmu *[[Tour Down Under]]* 20. janvārī un noslēdzās ar pēdējo posmu *[[Giro di Lombardia]]* 4. oktobrī.

## Komandas
*[[UCI ProTeam]]* komandas sacentās Pasaules tūrē ar *[[UCI Professional Continental]]* komandām un nacionālajām izlasēm, kuras atsevišķi uzaicināja katru sacensību organizators pēc saviem ieskatiem.

## Rezultātu kalendārs

## Rezultāti
### Individuāli

Sportisti ar vienādu punktu skaitu tika kārtoti pēc Pasaules tūres sacensību un posmu uzvaru skaita, otro vietu skaita, trešo vietu skaita un tā tālāk.

* punktus ieguva 215 sportisti. 48 citi braucēji finišēja pozīcijās, kuras būtu devušas punktus, bet tos nesaņēma, jo nepārstāvēja *ProTeam* komandas.

### Komandas

Komandu rangu aprēķināja, saskaitot individuāli iegūtos punktus no pieciem labākajiem katras komandas sportistiem, pieskaitot iegūtos punktus Pasaules čempionāta komandu braucienā (WTTT).

### Valstis

Nacionālo rangu aprēķināja, saskaitot individuāli iegūtos punktus no pieciem labākajiem katras valsts sportistiem. Nacionālo rangu izmantoja, lai noteiktu, cik sportisti var pārstāvēt valsti Pasaules čempionātā.

* Punktus guva sportisti no 34 valstīm.

## Atsauces

## Ārējās saites
*
Kosmos-2499

***Kosmos-2499*** (*Космос-2499*) bija Krievijas manevrējošais pavadonis. Tas orbītā palaists 2014. gada maijā Krievijas Aizsardzības ministrijas vajadzībām. 2023. gada 4. janvārī pavadonis sadalījās daudzās atlūzās.

*Kosmos-2499* tika palaists  05:27:54 *[[UTC]]* ar nesējraķeti *[[Rokot-KM]]* no Pļeseckas kosmodroma.
Kopā ar to palaisti sakaru pavadoņi *[[Kosmos-2496]]* un *[[Kosmos-2497]]* un *[[Kosmos-2498]]*. No dzinējbloka *[[Briz-KM]]* pavadoņi atdalījās 07:12 UTC. Lai arī oficiāli tika paziņots par trīs pavadoņu palaišanu, par ceturto nekas netika minēts. Līdzīga situācija bija 2013. gada decembrī, kad noklusēta tika *[[Kosmos-2491]]* palaišana

Informācija par *Kosmos-2499* palaišanu parādījās vēlāk ANO reģistrā, bet par pavadoņa tipu un uzdevumiem oficiāli nekas netika paziņots. Pēc Rietumu ekspertu novērojumiem, *Kosmos-2499* veicis neparastus manevrus. Tas vairākkārt pazemināja un paaugstināja perigeju un apogeju. Vairākkārt tas pietuvojās dzinējblokam *Briz-KM* (vistuvāk bija 3 km attālumā novembrī).
Ir ziņots, ka kosmiskais aparāts izmēģināja jauna veida jonu dzinēju, bet manevru analīze liecina, ka tas izmantojis konvenciālo raķešdzinēju.
Daži spekulēja, ka *Kosmos-2499* ir pretpavadoņu ierocis.
Beidzot decembrī Krievijas kosmiskās aģentūras vadītājs Oļegs Ostapenko paziņoja, ka manevrējošie kosmiskie aparāti *Kosmos-2499* un *[[Kosmos-2491]]* nav "pavadoņu slepkavas"; tas ir iniciatīvas darbs sadarbībā ar Krievijas zinātņu akadēmiju, un savu uzdevumu pavadoņi ir izpildījuši.

2014. gada 30. novembrī *Kosmos-2499* sāka pārraidīt telemetriju Morzes kodā ar radioamatieru izsaukuma signālu *RS-47*. Analizējot radiosignāla raksturlielumus, neatkarīgie kosmiskās nozares analītiķi secināja, ka tas ir tipisks *[[Jubileinij]]* platformai.

2021. gada decembrī ASV dienests *USSPACECOM* kataloģizēja 18 atlūzas, kas saistītas ar *Kosmos-2499*.

2023. gada 6. februārī ASV Kosmosa pavēlniecība apstiprināja, ka 2023. gada 4. janvārī 03:57 *UTC* noticis *Kosmos-2499* sabrukums. Tika uzskaitītas 85 ar to saistītās atlūzas orbītā 1169 kilometru augstumā.

## Atsauces

## Ārējās saites
* Kosmos 2491, 2499 (RS 46, 47) Gunter Dirk Krebs
Santomes un Prinsipi futbola izlase

**Santome un Prinsipi futbola izlase** ir futbola komanda, kas pārstāv Santomi un Prinsipi starptautiskās sacensībās. Tā ne reizi nav kvalificējusies ne FIFA Pasaules kausam, ne Āfrikas Nāciju kausam.

## FIFA Pasaules kauss
*1930-1990 - *Nepiedalījās*
*1994 – *Izstājās*
*1998 – *Nepiedalījās*
*2002-2006 – *Nekvalificējās*
*2010 – *Izstājās*
*2014 – *Nekvalificējās*
*2018 - *Nekvalificējās*
*2022 - *Nekvalificējās*
*2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kauss
*1957-1998 – *Nepiedalījās*
*2000-2002 – *Nekvalificējās*
*2004 – *Izstājās*
*2006 – *Nekvalificējās*
*2008 – *Nepiedalījās*
*2010 – *Izstājās*
*2012 – *Nepiedalījās*
*2013-2017 – *Nekvalificējās*
*2019-2021 — *Nekvalificējās*

## Ārējās saites
2013.—2014. gada Latvijas hokeja Virslīgas čempionāts

**2013.—2014. gada Latvijas čempionāta sezona** bija 23. Latvijas Virslīgas hokeja čempionāta sezona. Sezona sākās 2013. gada 7. septembrī un noslēdzās 2014. gada 27. martā.

Starpsezonā līgai pievienojās divas jaunas komandas - HK Kurbads un HK Daugavpils. Tieši HK Kurbads regulāro sezonu noslēdza pirmajā vietā, taču izslēgšanas kārtas finālsērijā tās sestajā spēlē pārāki bija Rīgas "Prizma" hokejisti.

## Komandas
* HK Daugavpils
* Rīgas "Dinamo Juniors"
* HK Kurbads
* Rīgas "Prizma"
* HK Ozolnieki/Monarhs
* HK Zemgale

## Norises vietas

## Regulārā sezona
### Turnīra tabula

### Rezultatīvākie spēlētāji
[thumb|right|220px|Par sezonas rezultatīvāko spēlētāju kļuva [Renārs Undelis]]

### Labākie vārtsargi

## Izslēgšanas kārta

### Finālsērija

### Rezultatīvākie spēlētāji

### Labākie vārtsargi

## Apbalvojumi
* Čempionāta vērtīgākais spēlētājs:  Henrijs Ančs
* Labākie hokejisti:
** Labākais vārtsargs:  Deniss Kurelass
** Labākais aizsargs:  Reinis Demiters
** Labākais uzbrucējs:  Aleksandrs Macijevskis

### Mēneša vērtīgākais spēlētājs

## Komandu treneri un kapteiņi

## Ārējās saites
* Līgas oficiālā mājaslapa
Kosmos-2491

***Kosmos-2491*** (*Космос-2491*) ir Krievijas manevrējošais pavadonis. Tas orbītā tika palaists 2013. gada decembrī Krievijas Aizsardzības ministrijas vajadzībām. 2014. gadā tas pārtrauca aktīvo darbību. 2019. gada decembrī no tā sāka atdalīties fragmenti.

*Kosmos-2491* tika palaists  00:31 UTC ar nesējraķeti *[[Rokot-KM]]* no Pļeseckas kosmodroma.
Kopā ar to palaisti sakaru pavadoņi *[[Kosmos-2488]]*, *[[Kosmos-2488]]* un *[[Kosmos-2490]]*. No dzinējbloka *[[Briz-KM]]* pavadoņi atdalījās 02:16 UTC.

Lai arī oficiāli tika paziņots par trīs pavadoņu palaišanu, par ceturto nekas netika minēts.
Apzīmējums *Kosmos-2491* sākotnēji tika dots  2014. gada martā palaistajam *[[GLONASS]]* pavadonim, kurš vēlāk saņēma nosaukumu *[[Kosmos-2494]]*.
Informācija par *Kosmos-2491* palaišanu parādījās vēlāk ANO reģistrā, bet par pavadoņa tipu un uzdevumiem oficiāli nekas netika paziņots.

Līdzīga situācija bija 2014. gada decembrī, kad noklusēta tika *[[Kosmos-2499]]* palaišana.
Pēc Rietumu ekspertu novērojumiem, *Kosmos-2499* veicis neparastus manevrus, vairākkārt pazeminot un paaugstinot perigeju un apogeju. Iespējams, ka kosmiskais aparāts izmēģināja jauna veida jonu dzinēju.
Daži spekulēja, ka *Kosmos-2499* ir pretpavadoņu ierocis.

Beidzot 2014. gada decembrī Krievijas kosmiskās aģentūras vadītājs Oļegs Ostapenko paziņoja, ka manevrējošie kosmiskie aparāti *Kosmos-2499* un *Kosmos-2491* nav "pavadoņu slepkavas"; tas ir iniciatīvas darbs sadarbībā ar Krievijas zinātņu akadēmiju, un savu uzdevumu pavadoņi ir izpildījuši.

2014. gadā *Kosmos-2491* bija sācis pārraidīt telemetriju Morzes kodā ar radioamatieru izsaukuma signālu *RS-46*.

ASV kosmisko objektu sekošanas dienests novēroja, ka 2019. gada 23. decembrī 13:21 *UTC* *Kosmos-2491* mainīja orbītu par 1,5 metriem sekundē. Tika pamanīts, ka no pavadoņa atdalījušies 10 fragmenti.

## Atsauces

## Ārējās saites
* Kosmos 2491, 2499 (RS 46, 47) Gunter Dirk Krebs
Čormoza

**Čormoza** () ir pilsēta Krievijā, Permas novada Iļjinskas rajonā. Izvietojusies Kamas ūdenskrātuves krastā pie Čormozas upītes ietekas 102 km no novada centra Permas.

## Vēsture
Apdzīvotā vieta izveidojusies kā strādnieku ciemats pie barona Nikolaja Stroganova 1761. gadā uzceltās vara lietuves. 1778. gadā rūpnīca pārdota armēņu izcelsmes Irānas juvelierim Ovanesam Lazarevam, kas neilgi pirms tam bija iecelts Krievijas muižnieku kārtā. 1800. gadā Čormoza kļuva par visu Lazareva īpašumu centru, tika attīstīta rūpniecība, būvētas skolas. Čormozas dzelzs tika izmantota ieroču rūpniecībā un eksportēta. Pilsēta sāka panīkt, kad tā palika sāņus no 1878. gadā uzbūvētā Permas dzelzceļa. 1956. gadā, būvējot Kamas hidroelektrostaciju, daļa pilsētas tika applūdināta un pārcelta uz jaunu vietu, bet rūpnīca — slēgta. Iedzīvotāju skaits dažos gados strauji saruka no 18 000 līdz 11 000 un turpināja samazināties.

## Atsauces

## Ārējās saites
Dienvidu pussala (Islande)

**Dienvidu pussala** () ir viens no Islandes astoņiem reģioniem un pussala valsts dienvidrietumu daļā. Robežojas ar Galvaspilsētas reģionu ziemeļos un ar Dienvidu reģionu austrumos. Lielākā pilsēta un administratīvais centrs ir Ķeblavika. Dienvidu pussalas reģiona kopējā platība ir 829 km², pēc 2007. gada datiem reģionā dzīvo 20 300 iedzīvotāji. Reģionu apskalo Atlantijas okeāns. Tas ir mazākais reģions Islandē pēc platības un ceturtais lielākais pēc iedzīvotāju skaita.
Henrijs Ančs

**Henrijs Ančs** (dzimis ) ir latviešu hokejists, vārtsargs. Pašlaik (2024) Ančs spēlē Latvijas čempionāta vienībā HK Mogo.

## Spēlētāja karjera
Profesionāļa karjeru Ančs sāka 2008.—09. gada sezonā, kad spēlēja Latvijas hokeja līgas kluba HS Rīgas "Prizma/Hanza" sastāvā. Arī turpmākajās sezonas Ančs turpināja spēlēt Rīgas "Prizma" rindās. 2013.—14. gada sezonā kopā ar komandu izcīnīja Latvijas čempiona titulu un ieguva līgas vērtīgāka spēlētāja balvu. 2014. gada vasarā pievienojās HK MOGO rindām, kopā ar komandu izcīnot jau savu otro Latvijas čempiona titulu pēc kārtas. 2015.—16. gada sezonā tika atzīts par septembra mēneša Latvijas čempionāta labāko spēlētāju. 2019. gadā otro reizi kopā ar HK Mogo kļuva par Latvijas čempionu. 2022. gadā tika atzīts par līgas labāko vārtsargu. Un 2024. gadā trešo reizi kopā ar HK Mogo kļuva par Latvijas čempionu.

2015. gadā aizvadīja divas pārbaudes spēles Latvijas hokeja izlases sastāvā.
## Atsauces

## Ārējās saites
Bioloģiskie pigmenti

**Bioloģiskie pigmenti** jeb **biohromi** (no , *bios* — 'dzīvība' un *χρῶμα*, *hromos* — 'krāsa') ir tādi dzīvo organismu audos dabīgi esoši organiskie savienojumi, kuriem piemīt selektīva krāsu absorbcija.

## Augu pigmenti

[thumb|250px|[Hloroplasti|Hloroplastu šūnas, kuru sastāvā ir zaļais pigments — hlorofils.]]
Augiem piemīt spēja saistīt gaismas enerģiju, jo tie sintezē piemērotus pigmentus. Pastāv četras pigmentu grupas: hlorofili, karotinoīdi, fikobilīni un antociāni. Pigmentiem ir ļoti svarīga loma fotosintēzes norisē. Hloroplasti ir visnozīmīgākās plastīdas augu šūnā. Pigmenti veido apmēram 10% no hloroplastu sausnas.

### Hlorofils

Hlorofils ir zaļš pigments, kas redzamās gaismas spektrā absorbē sarkano un violeti zilo spektra daļu. Nosaka augu zaļo krāsu. Pēc ķīmiskās uzbūves hlorofili ir tetrapirolu kompleksi. Starp pirola gredzeniem molekulā atrodas magnija atoms. Molekulu uzbūve ir līdzīga porfirīna struktūrai. Pastāv divi veidi augos: hlorofils a un hlorofils b, bet kopumā līdz šim noteikti pieci hlorofila tipi

### Karotinoīdi
[thumb|250px|[Karotinoīdi rada oranžo krāsu lielākajai daļai dārzeņu un augļu.]]

Karotinoīdi ir sarkanas, oranžas vai dzeltenas krāsas pigmenti, kas absorbē zilo un violeti zilo spektra daļu. Pēc ķīmiskās uzbūves tetraterpēni vai tetraterpenoīdi. Pilda vairākas svarīgas funkcijas: fotosintēzes procesā palielina gaismas daudzumu, ko absorbē fotosintēzes pigmenti, novērš fotooksidatīvo kaitējumu. Cilvēku organismā darbojas kā antioksidanti. Pigmentus iedala divas grupās: ksantofilos un karotīnos. Augos visizplatītākie no šiem pigmentiem ir ß-karotīns (oranžs pigments), luteīns (dzeltenais pigments) un likopēns (sarkanais pigments).

### Antociāni
[thumb|250px|[Atraitnītes|Atraitnīšu ziedlapiņu violeto krāsu rada tajās esošie antociāni.]]

Antociāni ir flavonoīdu pigmenti, visizplatītākie augu valstī. Pēc ķīmiskās uzbūves — glikozīdi. Piešķir augiem zilu vai sarkanu krāsu, atkarībā no vides pH. Šķīst ūdenī. Fotosintēzē antociāni nepiedalās. Augu lapās antociāni sintezējas, ja hlorofila daudzums samazinās. Antociāniem liela nozīme ir zemā temperatūrā. Ar antociāniem absorbēta gaismas enerģija pārvēršas siltumā un palīdz sasildīt lapas. Ir novērots, ka antociānu uzkrāšanos veicina ne tikai zema temperatūra, bet arī ievainojumi, traucējumi minerālās barošanās procesā un dažu minerālvielu trūkums.

### Fikobilīni

Sarkanie un zili pigmenti, sastopami sārtajās un zilzaļajās aļģēs. Absorbē zaļo un dzelteno gaismas spektru. Pēc ķīmiskās uzbūves — pirolu gredzenu ķēde. Pastāv kompleksā ar ūdeni šķīstošām olbaltumvielām — fikobiliproteīni. Aļģēs visvairāk sastopami ir sarkanie fikoeritrīni un zilie fikocianīni. Fikoeritrīnu un fikocianīnu attiecība ir atkarīga no gaismas spektrālā sastāva ūdenī. Pastāv četri fikobilīnu veidi: sarkanais fikoeritrobilīns, oranžais fikourobilīns, zilie fikoviolobilīns un fikocianobilīns.

## Atsauces
Darela saldūdens krabis

**Darela saldūdens krabis** (*Ceylonthelphusa durrelli*) ir kritiski apdraudēta Šrilankas saldūdens krabju suga, kas sastopama tikai ļoti nelielā platībā Šrilankā. Suga atklāta 2005. gadā un nosaukta dabaspētnieka un rakstnieka Džeralda Darela vārdā.

## Dzīvesvieta
Darela saldūdens krabis sastopams ļoti nelielā teritorijā (1km²) Šrilankas centrālajā daļā — 07°22'N, 080°50'E. Dzīvo ēnainā un mitrā kalnu miglas meža ļoti seklajās (ap 15 cm), lēni tekošajās upītēs. Krabis sastopams arī ārpus upītēm, to krastos, blakus ūdenskritumiem, zem klintīm, mitrā augsnē vai kritušo lapu kārtā uz mitras zemes. 

## Aizsardzība
Darela saldūdens krabis ir ļoti jutīgs pret dabas piesārņojumu. Tā izdzīvošanu apdraud pesticīdi, ūdenstilpēs dzīvojošās invazīvās sugas, lokālas klimata izmaiņas, skābie lieti un pirmatnējo mežu izciršana, kuri nodrošina dabisko ūdensteču kvalitāti.

## Atsauces

## Ārējās saites
*Ceylonthelphusa durrelli
*Biodiversity: ''Ceylonthelphusa durrelli''
Austrumu reģions (Islande)

**Austrumu reģions** () ir viens no Islandes astoņiem reģioniem valsts austrumu daļā. Robežojas ar Ziemeļaustrumu reģionu rietumos un ar Dienvidu reģionu dienvidrietumos. Lielākā pilsēta un administratīvais centrs ir Eigilstadira. Austrumu reģiona kopējā platība ir 22 721 km², pēc 2007. gada datiem reģionā dzīvo 15 300 iedzīvotāji. Reģionu apskalo Atlantijas okeāns. Tas ir otrais lielākais reģions Islandē pēc platības un sestais pēc iedzīvotāju skaita.
Pandānu dzimta

**Pandānu dzimta** (*Pandanaceae*) ir pandānu rindas dzimta, kura savukārt ir viena no viendīgļlapju klases rindām. Dzimtai pieder 3 ģintis un vairāk nekā 1000 sugas.

## Izplatība
Galvenokārt tropu un subtropu joslā Āfrikā, Madagaskarā, Maurīcijā, dienvidaustrumu Āzijā, Austrālijā un Okeānijā.

## Izskats
thumb|left|Balstsaknes
Vairāk vai mazāk dakšveidā zaroti koki ar daudziem stumbriem, kāpjoši krūmi un liānas. Gandrīz visām sugām veidojas gaisa saknes, no kurām daļa, sasniedzot zemi, kļūst par spēcīgām balstsaknēm. Lapas stīvas, šauri lineāras vai šauri lancetiskas, vairākās rindās pamīšus uz stumbra vai spirāliskos pušķos. Ziedi viendzimuma, sīki.

## Veģetācija
Veido dažāda lieluma audzes lietus mežu pamežā, mitrās ieplakās un dažādās palienēs gan pastāvīgi pārmitrās, gan paisuma laikā periodiski applūstošās vietās. Daudzas sugas sastopamas sāļūdens vidē un bieži sastopami okeānu un jūru krastos.

## Izmantošana
Vispazīstamākā dzimtas ģints ir pandāni (*Pandanus*). Daudzās zemēs tos lieto pārtikā, kā piemēram, jumtiņu pandānu (*P. tectorius*) un ēdamo pandānu vai izmanto par izejmateriālu dažādu saimniecībā nepieciešamu lietu — grozu, šķīvju, u. tml. — pīšanai. Ar augļu sulu ārstē arī apdegumus.

Sarežģīto audzēšanas apstākļu, liānveida vai lielā auguma dēļ pandāni ir maz kultivēti augi. Dažreiz audzē Veiča pandānu.

## Atsauces

## Literatūra
Augu ģeogrāfija un daudzveidība. Normunds Priedītis. Zvaigzne. 2008.
Lēkums

thumb|right|Tīkla lēkumu attēlojums. Lēkumu skaits starp datoriem šajā gadījumā ir 2.

**Lēkums** () ir starpposms savienojumu ķēdē starp divām datoru tīkla iekārtām. Piemēram, internetā datu paketei ir jāiziet cauri vairākiem maršrutētājiem, pirms tā sasniedz savu gala mērķi. Katru reizi, kad pakete tiek pārsūtīta uz nākamo maršrutētāju, notiek lēkums. Jo vairāk lēkumu, jo ilgāk pakete ceļos līdz gala mērķim. Šo posmu skaitu, kas ceļā no nosūtītāja līdz saņēmējam jāveic paketei, sauc par **lēkumu skaitu** (). Lai izvairītos no datortīklu pārslogošanas, parasti ir noteikts maksimālais lēkumu skaits, kuru sasniedzot pakete tālāk pārsūtīta vairs netiek. IPv4 protokolā to sauc par **dzīvlaiku** (). Internetā, lai noskaidrotu, cik daudz lēkumu ir starp avota un mērķa adresēm, var izmantot traceroute/tracepath komandas.

## Atsauces
Hop

* Hiphops — mūzikas žanrs.
* Triphops — mūzikas žanrs.
* Lēkums () — starpposms savienojumu ķēdē starp divām datoru tīkla iekārtām.
TTL

**TTL** var būt:
* Dzīvlaiks () — lauks datortīklu protokolā IPv4.
* Tranzistoru—tranzistoru loģika elektronikā.
Jānis Zvaigzne

**Jānis Zvaigzne** (dzimis , miris ) bija latviešu virsnieks. Karojis Pirmajā pasaules karā (8. Valmieras latviešu strēlnieku pulkā), Krievijas pilsoņu karā (Deņikina armijā), Latvijas brīvības cīņās (10. Aizputes kājnieku pulkā) un Otrajā pasaules karā (komandējot 5. Latviešu SS-robežapsardzības pulku).

## Dzīvesgājums

1911. gadā brīvprātīgi iestājās Krievijas armijā, dienēja 101. Permas kājnieku pulkā Grodņā. Pirmā pasaules kara laikā piedalījies kaujās Austrumprūsijā. 1916. gada 20. janvārī pārcelts uz 8. Valmieras latviešu strēlnieku bataljonu, vēlāko pulku, kur kļuva par rotas komandieri. Trīsreiz ievainots. Sevišķi izcēlās Ziemassvētku kaujās pie Ložmetējkalna 1916. gada 23. decembrī, par ko 1921. gadā viņam tika piešķirts Lāčplēša Kara ordenis.

Pēc Oktobra revolūcijas pieslējies baltajiem. Karoja Deņikina armijā. 1920. gada martā saslima ar tīfu un Novorosijskā boļševiku sagūstīts, tomēr Zvaigznem izdevās notēlot civilpersonu. Vēlāk atgriezās Latvijā.

1920. gada 30. oktobrī iestājās Latvijas armijā. Ieskaitīts Latviešu strēlnieku pulkā, kas vēlāk pievienots 10. Aizputes kājnieku pulkam. 1933. gadā Zvaigzni paaugstināja par pulkvežleitnantu. Sākoties PSRS okupācijai, 1940. gada oktobrī atvaļināts no dienesta.

1944. gada 19. februārī mobilizēts vācu armijā, dibināja un komandēja 5. Latviešu SS-robežapsardzības pulku, kas piedalījās kaujās pie Daugavpils. Pēc tam Soda celtniecības bataljona "Zvaigzne" komandieris.

1945. gada 9. maijā krita Sarkanās armijas gūstā. Atradās karagūstekņu nometnē Harkivā. 1948. gada 9. jūlijā nometnē tika apcietināts, vēlāk notiesāts uz 25 gadiem. Miris 1954. gada 5. aprīlī, iespējams Vorkutlaga nometnē Krievijas ziemeļos.

## Ārējās saites
* J.Zvaigznes L.k.o.k. biogrāfija
Saimniekdatora nosaukums

**Saimniekdatora nosaukums** jeb **resursdatora nosaukums** () ir unikāls vārdisks nosaukums, pēc kā var viennozīmīgi identificēt konkrētu datoru vai citu iekārtu (piemēram, printeri vai modemu) tīklā.

Internetā resursdatoru nosaukumus lieto kopā ar domēnu nosaukumu sistēmu, kur ar to saprot pilnā domēna vārda kreiso daļu līdz pirmajam punktam.

## Atsauces
European Hit Radio Top 40 Nr. 1 (2015)

[thumb|200px|[Major Lazer feat. MØ & Dj Snake singla "Lean On" vāka noformējums. Singls topā pirmo vietu ieguva 3 nedēļas.]]
**European Hit Radio Top 40** ir Latvijas nacionālās apraides radiostacijas European Hit Radio  iknedēļas populārāko dziesmu saraksts, kas tiek veidots, apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2015. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.

## Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām balsots European Hit Radio mājas lapā — sadaļās Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā par dziesmām ir balsots, visas balsis pēc noteikta algoritma tiek summētas, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 15.00.

### Balsošanas iespējas
Balsot par dziesmām var vairākos veidos:
* EHR mājas lapā, balsojot sadaļā Top 9 — balsot ir iespējams reizi dienā,
* EHR mājas lapā, balsojot sadaļā Top 40 — balsot ir iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

European Hit Radio mājas lapā, sadaļās Top 9 un Top 40, ir iespējams nobalsot par trim dziesmām, savukārt, reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 7 (1 ir zemākais vērtējums, kas nozīmē, ka dziesma pavisam nepatīk, 7 — augstākais vērtējums, kas nozīmē, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz saites. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.

Balsojot European Hit Radio mājas lapā, sadaļā Top 9, balsojuma rezultāts tiek apkopots raidījumā Top 9, kas skan no svētdienas līdz ceturtdienai plkst. 21.00.

## 1. vietas dziesmu saraksts

[thumb|200px|[Ellie Goulding singla "Love Me Like You Do" vāka noformējums.]]
[thumb|200px|[Lost Frequencies singla "Are You With Me" vāka noformējums.]]
[thumb|200px|[Kelvins Heriss|Calvin Harris feat. Disciples singla "How Deep Is Your Love" vāka noformējums.]]
[thumb|200px|[Anna Naklab feat. Alle Farben & Younotus singla "Supergirl" vāka noformējums.]]

## Skatīt arī
* European Hit Radio
* European Hit Radio Top 40
* European Hit Radio Top 100

## Piezīmes un atsauces
### Piezīmes

### Atsauces

## Ārējās saites
Uzbeghans

**Uzbeghans** (; dzimis 1282. gadā, miris 1341. gadā), vārds islāmā — **Sultāns Gijass ad Dīns Muhameds**, bija Zelta Ordas (Džuči ulusa) un Zilās Ordas hans no 1313. līdz 1341. gadam. Uzbeghana laikā Zelta Orda sasniedza savas varenības zenītu. Padarīja islāmu par valdošo reliģiju valstī. Likvidēja jebkādas separātisma izpausmes. Pakļautajās Lielkrievijas kņazistēs likvidēja baskaku institūciju, tā vietā vienam no kņaziem ļaujot ievākt nodevas no apkārtējām zemēm, un sūtīt tās uz Ordu. 
Viņa valdīšanas laikā Zelta Ordas galvaspilsēta bija Mokša (1313—1342) tagadējā Penzas apgabalā.

1317. gadā izdeva savu māsu Končaku par sievu pie Maskavas kņaza Jurija Daņiloviča, tā ļaujot izvirzīties Maskavai attiecībā pret Tveras kņaziem. Karoja ar Poliju un Ilhanātu.

## Ārējās saites
Tiltmaršrutētājs

**Tiltmaršrutētājs** () ir funkcionāls bloks, kas apvieno tilta un maršrutētāja funkcijas. Tiltmaršrutētājs darbojas kā maršrutētājs apstrādājot zināmu protokolu paketes, bet visas pārējās vienkārši pārsūta tālāk, kā to darītu tilti.

## Atsauces
Oļegs Deripaska

**Oļegs Deripaska** (, dzimis ) ir krievu uzņēmējs. Pēc *[[Forbes]]* 2014. gada datiem — 178. bagātākais cilvēks pasaulē (pieder aktīvi 7,2 miljardi ASV dolāru vērtībā). Pārvaldītājsabiedrības *[[Basic Element]]* īpašnieks, caur kuru Deripaskam pieder uzņēmumi 19 valstīs daudzās saimniecības jomās, tostarp viņš kontrolē *[[Rusal]]*, pasaulē lielāko alumīnija ražotāju.

## Dzīvesgājums
Dzimis 1968. gadā Dzeržinskā Vladimira Deripaskas ģimenē, pēc tēva nāves dzīvoja pie mātes vecākiem Krasnodaras novadā. Studēja fiziku Maskavas Valsts Universitātē (1985—1993), pēc tam darbojās dažādu alumīnija ražotņu vadībā, bija Sajanogorskas alumīnija rūpnīcas ģenerāldirektors (1994—1997), tad privātās kompānijas "Sibīrijas alumīnijs" (*Сибирский алюминий*, 1997—2001) prezidents, kompānijas "Bāzes elements" ģenerāldirektors (*Базовый элемент*, 2009—2012), Krievijas alumīnija rūpnīcas "Rusal" (*Русал*, līdz 2018) un *En+ Group* (līdz 2017) īpašnieks.

## Ārējās saites
Marta fon Grota

**Marta fon Grota** (, dzimusi , mirusi ) bija vācbaltiešu pedagoģe. 

## Dzīvesgājums
Dzimusi 1867. gadā Aizputē advokāta Žanno fon Grota un viņa sievas Celestīnes, dzimušas Tilingas, ģimenē. 1878. gadā viņa kopā ar vecākiem pārcēlās uz Jelgavu, kur turpināja izglītoties pie privātskolotājiem. Mācījās Tērbatas skolotāju seminārā, Jelgavas ģimnāzijā nokārtoja skolotājas eksāmenu un strādāja par luterāņu mācītāja Rezona bērnu mājskolotāju Jelgavā. Divus gadus papildinājās Parīzē un 1904. gadā kļuva par Tērbatas skolotāju semināra vadītāju.  
 
Pēc Pirmā pasaules kara sākuma viņu deportēja uz Krieviju. 1919. gadā lielinieki viņu ieslodzīja cietumā. 1920. gadā Grota pārcēlās uz dzīvi Pazingā pie Minhenes, kur no 1924. gada vadīja meiteņu liceju, kas kļuva pazīstama ar savām progresīvajām apmācības metodēm un tika saukta par "Grotas skolu" (*Grotschule*). No 1927. gada vadīja brāļu draudzes liceju Neivīdā.   1936. gadā, nevēlēdamās iekļauties nacistu izglītības sistēmā, pameta darbu un dzīvoja Fīlbahā.
Mirusi 1962. gadā Fīlbahā.

## Ārējās saites
*Marta fon Grota Baltische Biographische Lexikon